Държавен вестник, бр. 80, 2007 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  80
1. “Публична безвъзмездна финансова по-
мощ” е безвъзмездната финансова помощ, пре-
доставена със средства на страна—членка на
Европейския съюз, и/или от бюджета на Евро-
пейската общност.
2. “Инструменти за финансов инженеринг”
са холдинговият фонд, фондовете за рисков
капитал, гаранционните фондове и фондовете
за кредитиране.
3. “Финансови посредници” са инструмен-
тите за финансов инженеринг с изключение на
холдинговия фонд.
4. “Фонд за рисков капитал” е финансов
инструмент, създаден, за да осигурява дялов
капитал и/или други форми на рисково финан-
сиране, включително заеми, на предприятия.
5. “Фонд за кредитиране” е финансов ин-
струмент, създаден, за да осигурява дългово
финансиране на предприятия чрез предоста-
вяне на заеми, покупка на облигации и други
подобни.
6. “Гаранционен фонд” е финансов инстру-
мент, създаден, за да гарантира (покрива) рис-
ка на фондове за рисков капитал, фондове за
кредитиране или друг вид инструменти за рис-
ково финансиране на предприятия (включител-
но заеми) срещу загуби, произтичащи от техни
инвестиции в предприятия.
7. “Холдингов фонд” е финансов инструмент,
създаден, за да инвестира в няколко гаранцион-
ни фонда, фондове за рисков капитал и/или
фондове за кредитиране.
8. “Инвестиция в предприятие” е придоби-
ване с цел извличане печалба на капитал в тър-
говско дружество (акции или дялове) срещу
парична вноска, конвертируеми облигации,
суап на дълг срещу собственост и други подоб-
ни, а така също и придобиване с цел извличане
на печалба на дългови инструменти в пред-
приятия. Придобиването на дългови инструмен-
ти следва да се разбира в частност като предос-
тавяне на заем или покупка на облигации.
9. “Гаранция за предприятие” е поемане сре-
щу възнаграждение на част от риска на лице,
осъществяващо инвестиция в предприятието,
срещу загуби, произтичащи от инвестицията.
§ 2. За понятията, използвани в постанов-
лението, които не са изрично определени в до-
пълнителните разпоредби, се прилагат опре-
деленията, съдържащи се в другите приложи-
ми нормативни актове от законодателството
на Европейския съюз и/или от националното
законодателство, а ако няма такива, те следва
да се разбират в общоприетото им значение.
Преходни и заключителни разпоредби
§ 3. Постановлението се приема на основа-
ние на Договора за присъединяване на Републи-
ка България към Европейския съюз, чл. 56, § 4
от Регламент (ЕО) № 1083/2006 на Съвета от
11 юли 2006 г. относно определянето на общи
разпоредби за Европейския регионален фонд, Ев-
ропейския социален фонд и Кохезионния фонд и
за отмяна на Регламент (ЕО) № 1260/1999 и § 4
от преходните и заключителните разпоредби на
Постановление № 62 на Министерския съвет от
2007 г. за приемане на национални правила за
допустимост на разходите по оперативните прог-
рами, съфинансирани от Структурните фондове
и Кохезионния фонд на Европейския съюз, за
финансовата рамка 2007—2013 г.
§ 4. Изпълнението на постановлението се
възлага на министъра на икономиката и енер-
гетиката.
§ 5. Постановлението влиза в сила от деня
на обнародването му в “Държавен вестник”.
За министър-председател:
Емел Етем
Главен секретар на Министерския съвет:
Севдалин Мавров
53222
ПОСТАНОВЛЕНИЕ № 237
ОТ 27 СЕПТЕМВРИ 2007 Г.
за одобряване на допълнителни бюджетни
кредити за 2007 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни бюджет-
ни кредити в размер 547 728 лв. по бюджетите
на общините за 2007 г.
(2) Средствата по ал. 1 се предоставят като
обща допълваща субсидия за увеличаване на
средствата за работна заплата на заетите в сфе-
рата на социалните услуги—функция “Социал-
но осигуряване, подпомагане и грижи—Соци-
ални заведения”.
Чл. 2. (1) Допълнителните бюджетни кре-
дити по чл. 1, ал. 1 да се осигурят по реда на
чл. 35, ал. 2 от Закона за устройството на дър-
жавния бюджет в съответствие с изискванията
на § 73 от преходните и заключителните разпо-
редби на Закона за държавния бюджет на Ре-
публика България за 2007 г.
(2) Министърът на финансите по предложе-
ние на министъра на труда и социалната поли-
тика да извърши налагащите се промени по
бюджетните взаимоотношения на общините с
централния бюджет за 2007 г.
Заключителни разпоредби
§ 1. В приложение № 2 към чл. 1, ал. 1, т. 2
от Постановление № 175 на Министерския
съвет от 2007 г. за заплатите в бюджетните ор-
ганизации и дейности (ДВ, бр. 61 от 2007 г.), в
пореден № 4, колона 7 числото “285,12” се за-
меня с “293,81”.
§ 2. Постановлението се приема на основа-
ние чл. 28, ал. 1 от Закона за устройството на
държавния бюджет.